《近为儿侄辈屈澄夫先生于小园东曙有诗次韵二首 其二》
明代·顾清

安车久不到岩阿，水部无人复姓何。秋浦白云天际远，夕阳红树屋边多。

笔精又展郇公帖，才钝愁闻郢客歌。眼底桐枝未盈把，几时亲见十寻过。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。